Ég er 75 ára eftir hátíðarnar hefur verið bjúgur á fótum hef lítið getað gengið úti er eitthvað sem ég get drukkið eða borðað sem gæti virkað ? Sæl / l og takk fyrir fyrirspurnina . Til að losna við bjúg er best að greina orsök bjúgsöfnunar og vinna út frá henni . Líklega hefur mataræðið um jólin haft eitthvað að segja því t.d. getur saltað og reykt kjöt aukið bjúgmyndun . Hafir þú ekki fengið bjúg á fætur áður er mikilvægt að ræða við heimilislækni til að finna út hvað sé að valda þessu núna , sé þetta þekkt vandamál að þá er best að heimilislæknir stjórni og bæti við meðferð . Það eru til vatnslosandi drykkir eða te en maður vill fara varlega í það , því svoleiðis drykkir hafa mismunandi áhrif á hvern og einn . Læt fylgja með smá lesefni um bjúgsöfnun og vatnslosandi efni . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500